Fyrstinnen av Asturias-prisene

mini|Fra tildelingsseremonien i Teatro Campoamor i Oviedo i 2015
mini|Fra tildelingsseremonien i Teatro Campoamor i Oviedo i 2010
Fyrstinnen av Asturias-prisene (spansk: Premios Princesa de Asturias), tidligere Fyrsten av Asturias-prisene, er en samling utmerkelser som tildeles enkeltpersoner, grupper eller organisasjoner for fremragende bidrag innenfor natur- og samfunnsvitenskap, humanistiske fag, kunst og kultur, sport, internasjonalt samarbeid og for virke i  kampen mot urettferdighet, fattigdom, sykdom, uvitenhet eller for forsvar av friheten. Prisene tildeles uten hensyn til mottagernes statsborgerskap. Prisene utdeles av Fundación Príncesa de Asturias og har navn etter tittelen til Spanias kronprins/kronprinsesse. Charteret for prisene ble utstedt i 1980 og i 1981 ble de første prisene utdelt.J. Escudero: «29 años y un mes de vanguardia cultural» , El Comercio Digital.

Prisene var først kjent som Fyrsten av Asturias-prisene, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisene.«"Quedan convocados los Premios Princesa de Asturias 2015"», Vanitatis, El Confidencial, 24. oktober 2014. Lest 3. desember 2015. Stiftelsen endret samtidig navn til Fundación Princesa de Asturias.«Change of name of the Prince of Asturias Foundation and of the Prince of Asturias Awards», Fundación Princesa de Asturias, 23. oktober 2014. Lest 3. desember 2015.

Med prisen følger en skulptur utformet av kunstneren Joan Miró og prispenger på  euro.Reglamento 2016, Fundación Príncipe de Asturias. Sitat: «Artículo 3.- Dotación. Cada Premio Princesa de Asturias está dotado con una escultura de Joan Miró –símbolo representativo del galardón−, la cantidad en metálico de 50.000 euros, un diploma y una insignia.» Prisene deles ut årlig i Oviedo. 

Prisen deles ut i åtte kategorier:
Fyrstinnen av Asturias' pris for kunst (siden 1981)
Fyrstinnen av Asturias' pris for samfunnsvitenskap (siden 1981)
Fyrstinnen av Asturias' pris for kommunikasjon og humaniora (siden 1981)
Fyrstinnen av Asturias' pris for internasjonalt samarbeid (siden 1981)
Fyrstinnen av Asturias' pris for naturvitenskap og teknologi (siden 1981)
Fyrstinnen av Asturias' pris for litteratur (siden 1981)
Fyrstinnen av Asturias' pris for enighet (siden 1986)
Fyrstinnen av Asturias' pris for sport (siden 1987) 

Referanser

Eksterne lenker


Kategori:Kulturpriser
Kategori:Forskningspriser
Kategori:Utmerkelser etablert i 1981